সৰিয়হৰ ডলিত ভূত! শাসনাধিষ্ঠ বিজেপি চৰকাৰখনে অপৰাধীৰ বিৰুদ্ধে 'জেহাদ' ঘোষণা কৰিছে বুলি দম্ভালি মাৰোঁতে নিজ দলৰ নেতা-কৰ্মীয়েই লিপ্ত হৈছে চুৰি কৰ্মত।
কেইটামান দিন পূৰ্বে শিৱসাগৰৰ এজন বিজেপি নেতাৰ গৰু চুৰিৰ কাণ্ড মাৰ নাযাওঁতেই এইবাৰ চাউল চুৰিত নামিছে আন এগৰাকী বিজেপি নেত্ৰী।
এইগৰাকী বিজেপি নেত্ৰীৰ ৰেচন কাৰ্ড কেলেংকাৰীৰ বিৰুদ্ধে সৰৱ হৈ পৰিছে ৰাইজৰ দল।
আজি ৰাইজৰ দলৰ শিৱসাগৰ সমষ্টিৰ সাধাৰণ সম্পাদক জিতুজ্যোতি গায়নৰ নেতৃত্বত এটা সজাতি দলে শিৱসাগৰ জিলা উপায়ুক্তক স্মাৰক পত্ৰ প্ৰদান কৰে।
স্মাৰক পত্ৰত ৰাইজৰ দলে বিজেপি নেত্ৰী তথা প্ৰাক্তন পৌৰপতি মৃদুস্মিতা সিনহাই ভুৱা ৰেচন কাৰ্ডৰ জড়িয়তে চৰকাৰী চাউল আত্মসাৎ কৰি থকা যি অভিযোগ উত্থাপন হৈছে সেই সম্পৰ্কত উচ্চ পৰ্যায়ৰ তদন্ত দাবী কৰিছে।
উল্লেখ্য যে বুধবাৰে 'নৰ্থইষ্ট নাও'ত শিৱসাগৰৰ প্ৰাক্তন পৌৰপতি তথা বিজেপি দলৰ নেত্ৰী মৃদুস্মিতা সিনহাই মৃদুস্মিতা দত্তৰ নামত চৰকাৰী ৰেচন কাৰ্ডৰ জড়িয়তে চাউলকে ধৰি বিভিন্ন সা সুবিধা গ্ৰহণ কৰি থকাৰ এক বাতৰি প্ৰচাৰ হৈছিল।
নৰ্থইষ্ট নাওৰ বাতৰিৰ পিছতেই সৰৱ হৈ পৰে ৰাইজৰ দল। প্ৰাক্তন পৌৰপতি গৰাকীৰ বিৰুদ্ধে ন্যায়িক তদন্তৰ দাবী কৰে ৰাইজৰ দলে।
যোগীৰ দুই সতীৰ্থলৈ মুখ্যমন্ত্ৰীত্বৰ টোপ অখিলেশৰ; গাদী যাব নেকি যোগীৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
